Diari Oficial de la Generalitat Valenciana


Sumari del DOGV 4079, del 05-09-2001 (2001/903673)

ORDRE de 27 de juliol de 2001, de la Conselleria de Cultura i Educació, per la qual es modifica parcialment l'Ordre de 28 d'abril de 1998, de la Conselleria de Cultura, Educació i Ciència, per la qual es regula la composició i funcionament del patronat de la biblioteca Nicolau Primitiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/07/27/(1)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903673


Data del document
:   27-07-2001

Organisme emissor


Tipus de document
:   Ordre

Anàlisi jurídica

 Descriptors 

:   * Biblioteca Valenciana
    * biblioteca nacional

ORDRE de 27 de juliol de 2001, de la Conselleria de Cultura i Educació, per la qual es modifica parcialment l'Ordre de 28 d'abril de 1998, de la Conselleria de Cultura, Educació i Ciència, per la qual es regula la composició i funcionament del patronat de la biblioteca Nicolau Primitiu. [2001/8013]
  
Per Ordre de 28 d'abril de 1998, de la Conselleria de Cultura, Educació i Ciència es va regular la composició i funcionament del patronat de la biblioteca Nicolau Primitiu.
  
L'apartat primer de l'esmentada Ordre establia que la Secretària del patronat de la biblioteca Nicolau Primitiu era la Sra. Francisca Aleixandre Tena, Cap del Servei del Llibre, Arxius i Biblioteques de la Direcció General de Promoció Cultural, Museus i Belles Arts.
  
  
Amb data 23 de març de 2001, la Sra. Francisca Aleixandre Tena presenta la dimissió pel que procedix modificar l'Ordre citada.
  
Així mateix cal adaptar la composició i funcionament del patronat de la biblioteca Nicolau Primitiu a l'estructura orgànica de la Conselleria de Cultura i Educació establida pel Decret lll/2000, de l8 de juliol, del Govern Valencià, pel qual s'aprova el seu Reglament Orgànic i Funcional.
  
Pel que s'ha exposat, en exercici de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià
  
  
ORDENE
  
  
Únic
  
Modificar l'apartat primer de l'Ordre de 28 d'abril de 1998 que queda redactat de la manera següent:
  
Primer
  
La Biblioteca Nicolau Primitiu estarà tutelada per un Patronat compost de la següent forma:
  
President: el conseller de Cultura i Educació.
  
Vicepresident: el director general que tinga atribuïdes les competències en matèria del llibre i biblioteques.
  
Vocals institucionals:
  
- Un representant de la Universitat de València.
  
- Un representant de la Diputació Provincial de València.
  
- Un representant de l'Ajuntament de València.
  
- El bibliotecari de la Biblioteca "Nicolau Primitiu".
  
Vocals descendents de Nicolau Primitiu:
  
- Sr. Primitivo Gómez Senent
  
- Sr. Lluís Mirem Zalbidea Gómez.
  
- Sra. María del Carmen Gómez-Senent Martínez.
  
Secretari: un bibliotecari de la Biblioteca Valenciana
  
  
DISPOSICIÓ FINAL
  
  
La present Ordre entrarà en vigor el mateix dia de la publicació en el Diari Oficial de la Generalitat Valenciana.
  
  
València, 27 de juliol de 2001
  
  
El conseller de Cultura i Educació,
  
MANUEL TARANCÓN FANDOS


Còpia Permalink ELI